CELEX: 52004PC0782
Language: sl
Date: 2004-12-01
Title: Predlog sklep Sveta o imenovanju posebnega koordinatorja Pakta stabilnosti za jugovzhodno Evropo

KOMISIJA EVROPSKIH SKUPNOSTI

                                                  Bruselj, 1.12.2004
                                                  KOM(2004) 782 končno

                                        Predlog

                                   SKLEP SVETA

     o imenovanju posebnega koordinatorja Pakta stabilnosti za jugovzhodno Evropo

                             (predložena s strani Komisije)

SL                                                                                  SL
 ---pagebreak---                                OBRAZLOŽITVENI MEMORANDUM

     Pakt stabilnosti za jugovzhodno Evropo (PS JVE) je regionalni politični okvir, ki ga je
     ustanovila mednarodna skupnost v Kölnu dne 10. junija 1999 za podporo državam na tem
     območju pri prizadevanjih za mir, demokracijo, spoštovanje človekovih pravic in
     gospodarsko blaginjo ter za doseganje stabilnosti na celotnem območju. Odstavek 13 Pakta
     stabilnosti za jugovzhodno Evropo določa, da bo Pakt stabilnosti imel posebnega
     koordinatorja, ki ga bo imenovala Evropska unija po posvetovanjih s predsednikom OVSE in
     drugimi udeleženci ter ga potrdil predsednik OVSE.

     Po Uredbi Sveta (ES) št. 1080/2000 z dne 22. maja 2000 o podpori Začasni misiji Združenih
     narodov na Kosovu (UNMIK) ter Uradu visokega predstavnika v Bosni in Hercegovini
     (OHR) ter Pakta stabilnosti za jugozahodno Evropo1, Svet na predlog Komisije za eno leto
     imenuje posebnega koordinatorja Pakta stabilnosti za jugovzhodno Evropo (PS JVE). Zato je
     potrebno, da Svet do 31. decembra 2004 sprejme sklep o imenovanju posebnega
     koordinatorja, ki bo veljal od 1. januarja do 31. decembra 2005.

     Komisija se je posvetovala s predsednikom OVSE in drugimi udeleženci Pakta stabilnosti in
     predlaga, da Svet ponovno imenuje dr. Erharda Buseka kot posebnega koordinatorja Pakta
     stabilnosti. Mandat posebnega koordinatorja je določen v Sklepu Sveta z dne 22. decembra
     2003 o imenovanju posebnega koordinatorja Pakta stabilnosti za jugovzhodno Evropo za leto
     20042

     1
            UL L 122, 24.5.2000, str. 27. Uredba, kakor je bila nazadnje spremenjena z Uredbo Sveta (ES) št.
            2098/2003 z dne 27. novembra 2003 (UL L 316, 29.11.2003, str. 1).
     2
            UL L 342, 30.12.2003, str. 51.
SL                                                     2                                                       SL
 ---pagebreak---                                                     Predlog

                                               SKLEP SVETA

           o imenovanju posebnega koordinatorja Pakta stabilnosti za jugovzhodno Evropo

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti,

     ob upoštevanju Uredbe Sveta (ES) št. 1080/2000 z dne 22. maja 2000 o podpori Začasni
     misiji Združenih narodov na Kosovu (UNMIK) ter Uradu visokega predstavnika v Bosni in
     Hercegovini (OHR) ter Paktu stabilnosti za jugovzhodno Evropo (PS JVE)3, in zlasti člena 1a
     Uredbe,

     ob upoštevanju predloga Komisije,

     ob upoštevanju naslednjega:

     (1)     Dne 10. junija 1999 so se zunanji ministri držav članic Evropske unije in Evropska
             komisija, skupaj z drugimi udeleženci Pakta stabilnosti za jugovzhodno Evropo,
             odločili ustanoviti Pakt stabilnosti za jugovzhodno Evropo, v nadaljnjem besedilu
             „Pakt stabilnosti“.

     (2)     Člen 1a Uredbe Sveta (ES) št. 1080/2000 z dne 22. maja 2000 predvideva letni
             postopek za imenovanje posebnega koordinatorja Pakta stabilnosti.

     (3)     Poleg imenovanja je treba določiti mandat za posebnega koordinatorja. Izkušnje so
             pokazale, da je mandat posebnega koordinatorja, kot je določen v Sklepu Sveta (ES)
             št. 2003/910 z dne 22. decembra 2003 o imenovanju posebnega koordinatorja Pakta
             stabilnosti za jugovzhodno Evropo za leto 20044primeren.

     (4)     Treba je določiti jasne opredelitve glede odgovornosti in vodenja koordinacije ter
             poročanja –

     SKLENIL:

                                                     Člen 1

     Za posebnega koordinatorja Pakta stabilnosti za jugovzhodno Evropo se imenuje dr. Erhard
     BUSEK.

     3
             UL L 122, 24.5.2000, str. 27. Uredba, kakor je bila nazadnje spremenjena z Uredbo Sveta (ES) št.
             2098/2003 z dne 27. novembra 2003 (UL L 316, 29.11.2003, str. 1).
     4
             UL L 342, 30.12.2003, str. 51.

SL                                                      3                                                       SL
 ---pagebreak---                                                 Člen 2

     Posebni koordinator opravlja funkcije iz točke 13 listine Pakta stabilnosti z dne 10. junija
     1999.

                                                Člen 3

     Za doseganje cilja iz člena 2 je mandat posebnega koordinatorja naslednji:

     (a)     spodbujanje doseganja ciljev Pakta stabilnosti v posameznih državah in med njimi,
             kjer Pakt stabilnosti dokazuje, da ima dodano vrednost;

     (b)     predsedovanje regionalni okrogli mizi za jugovzhodno Evropo;

     (c)     vzdrževanje tesnih stikov z vsemi sodelujočimi in pospeševanje pomoči državam,
             organizacijam in institucijam Pakta stabilnosti ter relevantnim regionalnim pobudam
             in organizacijam pri razvijanju regionalnega sodelovanja in spodbujanje
             regionalnega sodelovanja;

     (d)     tesno sodelovanje z vsemi institucijami Evropske unije in njenih držav članic z
             namenom pospeševanja vloge Evropske unije v Paktu stabilnosti v skladu s točkami
             18, 19 in 20 listine Pakta stabilnosti in zagotavljanje komplementarnosti med delom
             Pakta stabilnosti in procesom stabilizacije in pridruževanja;

     (e)     organiziranje občasnih in skupnih srečanj s predsedstvi delovnih miz, kot je
             primerno, in zagotavljanje strateško celovite koordinacije in sekretariata za
             regionalno okroglo mizo za jugovzhodno Evropo in njene instrumente;

     (f)     delovanje na podlagi seznama, ki je v posvetovanju s sodelujočimi v Paktu
             stabilnosti vnaprej dogovorjen, prednostnih nalog, ki jih mora Pakt stabilnosti izvesti
             v letu 2005, in skrb za preverjanje delovnih metod in struktur Pakta stabilnosti za
             zagotovitev doslednosti in učinkovite uporabe virov.

                                                Člen 4

     Posebni koordinator sklene s Komisijo finančni sporazum.

                                                Člen 5

     Dejavnosti posebnega koordinatorja se usklajujejo z dejavnostmi generalnega sekretarja
     Sveta/visokega predstavnika za SZVP, predsedstva Sveta in Komisije, zlasti v okviru
     Neformalnega posvetovalnega odbora. Aktivno se vzdržuje tesna povezava s predsedstvom
     Sveta, Komisijo, vodji misij držav članic, posebnimi predstavniki Evropske unije, z Uradom
     visokega predstavnika v Bosni in Hercegovini in s civilno upravo ZN na Kosovu.

                                                Člen 6

     Posebni koordinator poroča Svetu in Komisiji, kot je ustrezno. O svojih dejavnostih še naprej
     redno obvešča Evropski parlament.

SL                                                 4                                                   SL
 ---pagebreak---                                                 Člen 7

     Ta sklep začne veljati dan po objavi v Uradnem listu Evropske unije.

     Uporablja se od 1. januarja 2005 do 31. decembra 2005.

     V Bruslju,

                                                Za Svet
                                                Predsednik

SL                                                5                         SL